Ernst Lindelöf

Ernst Leonard Lindelöf () lâi syemmilâš matematikkár já Helsig ollâopâttuv matematiik professor iivij 1903–1938.

Eellim
Ernst Leonard Lindelöf šoodâi njuhčâmáánu 7. peeivi 1870 Helsigist, Suomâst. Suu eeči lâi matematikkár Lorenz Lindelöf, kii vuáđudij Suomâ matemaatlii seervi, já suu enni lâi Gabriela Krogius. Ernst Leonard lasseen perrust lâi čiččâm pärnid: Uno, Anna Maria, Carl Arvid, Ester Elisabeth, Tyra Gabriela, Emil Alfons já Ella Amalia. Lindelöf uábbi Anna Maria naajâi Frans Ali Krogiusáin, kii lâi syemmilâš kiiruurg. Emil Alfons jaamij ive 1887 2-ihásâžžân.

Pargo

Lindelöf lâi funktioteoria já differentiaalovtâlduvâi totkee. Sun valmâštui tuáhtárin Helsig ollâopâttuvâst ive 1893 23-ihásâžžân. Suu náguskirje nommâ lâi Sur les systèmes complets et le calcul des invariants différentiels des groupes continus finis. Suu oppâkirjeh (Johdatus korkeampaan analyysiin 1912, Johdatus funktioteoriaan 1917 já Differentiali- ja integraalilasku ja sen sovellukset 1918–1946) láá kiävtust vala onnáá peeivi.

Suomâ matemaatlâš servi juáhá jyehi ive Ernst Lindelöf -palhâšume.

Kirjeh


Fáádást eres soojijn

Biografia The MacTutor History of Mathematics archive 
Matematiikkaa Suomessa 
Mathematics Genealogy Project: Ernst Leonard Lindelöf 

Käldeeh

Luokka:Helsig ollâopâttuv professoreh
Luokka:Ive 1870 šoddâmeh
Luokka:Ive 1946 jämimeh
Luokka:Kiäisárlii Aleksander ollâopâttuv professoreh
Luokka:Suomâ stuorrâfurstâkode aadelsiäđu staatâpeivialmaah
Luokka:Syemmiliih aadelulmuuh
Luokka:Syemmiliih matematikkáreh
Luokka:Syemmiliih oppâkirječälleeh
Luokka:Syemmiliih professoreh